Α4-0136/96

Απόφαση σχετικά με την κοινή θέση του Συμβουλίου για την έγκριση του Κανονισμού (ΕΚ) του Συμβουλίου όσον αφορά τις δράσεις αποκατάστασης και ανασυγκρότησης προς όφελος των αναπτυσσομένων χωρών (C4-0099/96 - 95/0165(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0099/96 - 95/0165(SYN) ((ΕΕ C 87 της 25.3.1996, σελ. 29)),

- έχοντας υπόψη τις γνωμοδοτήσεις του από την πρώτη ανάγνωση ((ΕΕ C 17 της 22.1.1996, σελ. 420 και 449)) σχετικά με τις προτάσεις της Επιτροπής προς το Συμβούλιο (COM(95) 0291) ((ΕΕ C 235, της 9.9.1995, σελ. 11)) και (COM(95) 0175),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189Γ της Συνθήκης ΕΚ,

- βασιζόμενο στο άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση, της Επιτροπής Ανάπτυξης και Συνεργασίας (Α4-0136/96),

1. τροποποιεί την κοινή θέση ως ακολούθως[semigr ]

2. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.

(Τροπολογία 1)

Τρίτη αιτιολογική σκέψη

>Αρχικό κείμενο>

ότι το Ευρωπαϊκό Κοινοβούλιο υπογράμμισε την έκταση των αναγκών παροχής βοήθειας για το έργο της αποκατάστασης στις αναπτυσσόμενες χώρες και διατύπωσε την άποψη ότι είναι επιθυμητή η συγκρότηση ειδικού χρηματοδοτικού μηχανισμού στο πλαίσιο του γενικού προϋπολογισμού των Ευρωπαϊκών Κοινοτήτων με σκοπό την αντιμετώπιση των αναγκών αυτών,

>Κείμενο μετά την ψηφοφορία στο ΕΚ>

ότι το Ευρωπαϊκό Κοινοβούλιο, στο ψήφισμά του της 16ης Νοεμβρίου 1993(1), υπογράμμισε την έκταση των αναγκών παροχής βοήθειας για το έργο της αποκατάστασης στις αναπτυσσόμενες χώρες και διατύπωσε την άποψη ότι είναι επιθυμητή η συγκρότηση ειδικού χρηματοδοτικού μηχανισμού που θα έχει στη διάθεσή του σημαντικά μέσα στο πλαίσιο του γενικού προϋπολογισμού των Ευρωπαϊκών Κοινοτήτων με σκοπό την αντιμετώπιση των αναγκών αυτών[semigr ]

________________

(1) ΕΕ C 329, της 6.12.1993, σελ. 77

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

Κατόπιν αιτήματος του Ευρωπαϊκού Κοινοβουλίου δημιουργήθηκε το 1986 θέση του προϋπολογισμού για την υποστήριξη των χωρών του νοτίου τμήματος της Αφρικής οι οποίες θίγονταν από την αποσταθεροποιητική πολιτική του καθεστώτος απαρτχάϊντ της Νοτίου Αφρικής. Η εν λόγω ενίσχυση προορίζετο για ορφανά του πολέμου και άλλα παιδιά που χρειάζονταν βοήθεια καθώς και, αργότερα, για πρόσφυγες, επαναπατριζόμενους και εκτοπισμένους, σε συμφωνία με τις συστάσεις της διάσκεψης των Ηνωμένων Εθνών και της Οργάνωσης για την Ενότητα στην Αφρική τον Αύγουστο 1988 στο Όσλο.

(Τροπολογία 3)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

ότι το Κοινοβούλιο υπογράμμισε επίσης πως πρέπει να δοθεί υψηλή προτεραιότητα όσον αφορά την ταχύτητα της παροχής βοήθειας και την αποτελεσματικότητα και ότι πρέπει να εξεταστούν κατά προτεραιότητα τα θέματα της ασφάλειας του επισιτισμού και της αποκατάστασης των κοινωνικών βασικών υποδομών.

(Τροπολογία 4)

Άρθρο 1, παράγραφος 1

>Αρχικό κείμενο>

1. Η Κοινότητα θέτει σε εφαρμογή δράσεις αποκατάστασης και ανασυγκρότησης προς όφελος των αναπτυσσόμενων χωρών που αναφέρονται στην παράγραφο 2, κατά προτεραιότητα δε των λιγότερο ανεπτυγμένων χωρών, οι οποίες έχουν υποστεί σοβαρές καταστροφές ως αποτέλεσμα περίοδων πολέμου, εμφύλιων ταραχών ή φυσικών καταστροφών. Οι δράσεις αυτές θα είναι περιορισμένης διάρκειας και θα αποσκοπούν να συμβάλουν στην αποκατάσταση της λειτουργίας της οικονομίας και του θεσμικού υποβάθρου που απαιτείται για την επαναφορά των οικείων χωρών σε συνθήκες κοινωνικής και πολιτικής σταθερότητας και για την κάλυψη των αναγκών του συνόλου των πληθυσμών που έχουν πληγεί. Οι εν λόγω δράσεις πρέπει να υποκαταστήσουν σταδιακά την ανθρωπιστική δράση και να προετοιμάσουν την επανάληψη της χορήγησης μεσοπρόθεσμης και μακροπρόθεσμης αναπτυξιακής βοήθειας.

>Κείμενο μετά την ψηφοφορία στο ΕΚ>

1. Η Κοινότητα θέτει σε εφαρμογή δράσεις αποκατάστασης και ανασυγκρότησης προς όφελος των αναπτυσσόμενων χωρών που αναφέρονται στην παράγραφο 2, κατά προτεραιότητα δε των λιγότερο ανεπτυγμένων χωρών, οι οποίες έχουν υποστεί σοβαρές καταστροφές ως αποτέλεσμα περίοδων πολέμου, εμφύλιων ταραχών ή φυσικών καταστροφών. Οι δράσεις αυτές θα είναι περιορισμένης διάρκειας και κατά το δυνατόν ταχείας εφαρμογής και θα αποσκοπούν να συμβάλουν στην αποκατάσταση της σταθερής και περιβαλλοντικώς αβλαβούς λειτουργίας της οικονομίας και του θεσμικού υποβάθρου που απαιτείται για την επαναφορά των οικείων χωρών σε συνθήκες κοινωνικής, πολιτιστικής και πολιτικής σταθερότητας και για την κάλυψη των αναγκών του συνόλου των πληθυσμών που έχουν πληγεί. Οι εν λόγω δράσεις πρέπει να υποκαταστήσουν σταδιακά την ανθρωπιστική δράση και να προετοιμάσουν την επανάληψη της χορήγησης μεσοπρόθεσμης και μακροπρόθεσμης αναπτυξιακής βοήθειας.

Ιδιαίτερα, πρέπει να επιτρέπουν την επιστροφή των προσφύγων, των εκτοπισμένων και των απολυόμενων στρατιωτών, καθώς και την επανένταξη του συνόλου του πληθυσμού γενικότερα στην κανονική, ειρηνική ζωή στις χώρες και τις περιφέρειες από τις οποίες προέρχονται.

(Τροπολογία 5)

Άρθρο 2, παράγραφος 2

>Αρχικό κείμενο>

2. Οι δράσεις που τίθενται σε εφαρμογή δυνάμει του παρόντος κανονισμού αφορούν, κατά προτεραιότητα, τους παρακάτω τομείς: επαναφορά σε λειτουργία του αειφόρου συστήματος παραγωγής, υλική και λειτουργική αποκατάσταση των βασικών υποδομών, συμπεριλαμβανομένης της άρσης ναρκοπεδίων, κοινωνική επανένταξη και ανασυγκρότηση του θεσμικού υποβάθρου που είναι απαραίτητο στη φάση της αποκατάστασης, ιδίως σε τοπικό επίπεδο.

>Κείμενο μετά την ψηφοφορία στο ΕΚ>

2. Οι δράσεις που τίθενται σε εφαρμογή δυνάμει του παρόντος κανονισμού αφορούν, κατά προτεραιότητα, τους παρακάτω τομείς: επαναφορά σε λειτουργία του αειφόρου συστήματος παραγωγής, υλική και λειτουργική αποκατάσταση των βασικών υποδομών, συμπεριλαμβανομένης της άρσης ναρκοπεδίων, επανένταξη στην κοινωνία των προσφύγων, των εκτοπισμένων, των αναπήρων και των απολυθέντων στρατιωτών, δράσεις κατάρτισης και ενημέρωσης κατά των εσωτερικών πολιτικών συγκρούσεων και της πολιτικής αποσταθεροποίησης, και ανασυγκρότηση του θεσμικού υποβάθρου που είναι απαραίτητο στη φάση της αποκατάστασης, ιδίως σε τοπικό επίπεδο. Επίσης, μπορούν να χρησιμοποιηθούν πόροι για την ενθάρρυνση και την ενίσχυση της ανάπτυξης οικονομικής δραστηριότητας, ιδιαίτερα με τη δημιουργία ΜΜΕ και με την προαγωγή της περιφερειακής οικονομικής ολοκλήρωσης.

(Τροπολογία 6)

Άρθρο 3

>Αρχικό κείμενο>

Οι συνεργαζόμενοι εταίροι οι οποίοι είναι δυνατό να λάβουν χρηματοδοτική στήριξη κατ´ εφαρμογήν του παρόντος κανονισμού είναι οι περιφερειακοί και διεθνείς οργανισμοί, οι μη κυβερνητικοί οργανισμοί, οι δημόσιες διοικήσεις και οργανισμοί που λειτουργούν σε εθνικό, περιφερειακό ή τοπικό επίπεδο, και οι οργανώσεις με κοινοτική βάση, τα ινστιτούτα και οι δημόσιοι ή ιδιωτικοί φορείς.

>Κείμενο μετά την ψηφοφορία στο ΕΚ>

Οι συνεργαζόμενοι εταίροι οι οποίοι είναι δυνατό να λάβουν χρηματοδοτική στήριξη κατ´ εφαρμογήν του παρόντος κανονισμού είναι οι περιφερειακοί και ειδικευμένοι διεθνείς οργανισμοί βοήθειας, οι μη κυβερνητικοί οργανισμοί οι οποίοι, κατά το μέτρο της εμπειρογνωμοσύνης και των δυνατοτήτων τους μπορούν να συμβάλλουν στις δράσεις που ορίζουν τα άρθρα 1 και 2, οι δημόσιες διοικήσεις και οργανισμοί που λειτουργούν σε εθνικό, περιφερειακό ή τοπικό επίπεδο, και οι οργανώσεις με κοινοτική βάση, τα ινστιτούτα και οι δημόσιοι ή ιδιωτικοί φορείς.

(Τροπολογία 7)

Άρθρο 4, παράγραφος 1

>Αρχικό κείμενο>

1. Στα μέσα που θα μπορούσαν να εφαρμοσθούν στο πλαίσιο των δράσεων που μνημονεύονται στο άρθρο 1 περιλαμβάνονται, ιδίως, οι μελέτες, η παροχή τεχνικής βοήθειας, η κατάρτιση ή άλλου είδους υπηρεσίες, οι προμήθειες και τα έργα, καθώς και οι διαχειριστικοί έλεγχοι και οι αποστολές αξιολόγησης και ελέγχου.

>Κείμενο μετά την ψηφοφορία στο ΕΚ>

1. Στα μέσα που θα μπορούσαν να εφαρμοσθούν στο πλαίσιο των δράσεων που μνημονεύονται στα άρθρα 1 και 2 περιλαμβάνονται, ιδίως, οι μελέτες, η παροχή τεχνικής βοήθειας, η κατάρτιση ή άλλου είδους υπηρεσίες, οι προμήθειες και τα έργα, καθώς και οι διαχειριστικοί έλεγχοι και οι αποστολές αξιολόγησης και ελέγχου. Στο πλαίσιο αυτό δίδεται προτεραιότητα στην ενίσχυση των εθνικών δυνατοτήτων, κυρίως μέσω της εκπαίδευσης προσωπικού και της αποκατάστασης φυσικών, κοινωνικών και οικονομικών βασικών υποδομών, με μακροπρόθεσμο στόχο.

(Τροπολογία 8)

Άρθρο 4, παράγραφος 2

>Αρχικό κείμενο>

2. Η κοινοτική χρηματοδότηση είναι δυνατόν να παρέχεται τόσο για τις επενδυτικές δαπάνες, με εξαίρεση την αγορά ακινήτων, όσο και για τις επαναλαμβανόμενες δαπάνες (οι οποίες περιλαμβάνουν τις δαπάνες διοίκησης, συντήρησης και λειτουργίας), λαμβανομένου υπόψη ότι το σχέδιο πρέπει να αποσκοπεί στην ανάληψη των επαναλαμβανόμενων δαπανών από τους αποδέκτες.

>Κείμενο μετά την ψηφοφορία στο ΕΚ>

2. Η κοινοτική χρηματοδότηση είναι δυνατόν να παρέχεται τόσο για τις επενδυτικές δαπάνες, με εξαίρεση την αγορά ακινήτων, όσο και το ουσιώδες λειτουργικό κόστος που προκύπτει κατά τη διάρκεια ζωής του έργου, (που περιλαμβάνει τις δαπάνες διοίκησης, συντήρησης και λειτουργίας), λαμβανομένου υπόψη ότι το σχέδιο πρέπει να αποσκοπεί στην ανάληψη των επαναλαμβανόμενων δαπανών από τους αποδέκτες.

(Τροπολογία 9)

Άρθρο 4, παράγραφος 3

>Αρχικό κείμενο>

3. Για κάθε δράση συνεργασίας, επιδιώκεται χρηματοδοτική συνεισφορά των εταίρων που ορίζονται στο άρθρο 3. Η συνεισφορά αυτή επιδιώκεται εντός των ορίων των δυνατοτήτων των σχετικών εταίρων και σε συνάρτηση με τον χαρακτήρα κάθε δράσης. Σε ειδικές περιπτώσεις και όταν ο εταίρος είναι είτε ένας μη κυβερνητικός οργανισμός είτε μια οργάνωση με κοινοτική βάση, η συνεισφορά μπορεί να παρέχεται σε είδος.

>Κείμενο μετά την ψηφοφορία στο ΕΚ>

3. Για κάθε δράση συνεργασίας, επιδιώκεται χρηματοδοτική συνεισφορά των εταίρων που ορίζονται στο άρθρο 3. Η συνεισφορά αυτή επιδιώκεται εντός των ορίων των δυνατοτήτων των σχετικών εταίρων και σε συνάρτηση με τον χαρακτήρα κάθε δράσης. Σε ειδικές περιπτώσεις και όταν ο εταίρος είναι είτε ένας μη κυβερνητικός οργανισμός είτε μια οργάνωση με κοινοτική βάση, η συνεισφορά μπορεί να παρέχεται σε είδος. Η οικονομική συμμετοχή τοπικών εταίρων, ιδίως για τις λειτουργικές δαπάνες, θα επιδιώκεται κατά προτεραιότητα σε περιπτώσεις όπου το έργο είναι σχεδιασμένο ως έναρξη συνεχούς δραστηριότητας που διασφαλίζει τη βιωσιμότητα τέτοιων έργων μετά τον τερματισμό της κοινοτικής χρηματοδότησης.

(Τροπολογία 10)

Άρθρο 4, παράγραφοι 6 και 7

>Αρχικό κείμενο>

6. Για να επιτευχθούν οι στόχοι για συνοχή και συμπληρωματικότητα που αναφέρονται στη συνθήκη και προκειμένου να εξασφαλισθεί η βέλτιση δυνατή αποτελεσματικότητα για το σύνολο αυτών των δράσεων, η Επιτροπή μπορεί να λάβει όλα τα αναγκαία συντονιστικά μέτρα, και συγκεκριμένα:

α) καθιέρωση ενός συστήματος συστηματικής ανταλλαγής και ανάλυσης πληροφοριών σχετικά με τις χρηματοδοτούμενες δράσεις και αυτές για τις οποίες προβλέπεται χρηματοδότηση από την Κοινότητα και τα κράτη μέλη,

>Κείμενο μετά την ψηφοφορία στο ΕΚ>

6. Προκειμένου να ενισχυθεί η συνοχή και η συμπληρωματικότητα της δράσης μεταξύ των κρατών μελών και άλλων χορηγών όπως οι οργανισμοί του ΟΗΕ, η Επιτροπή πρέπει να λαμβάνει τα αναγκαία μέτρα για τη διασφάλιση της διαβούλευσης τόσο σε θεσμικό επίπεδο όσο και στη βάση.

Η Επιτροπή μεριμνά για την ενδεδειγμένη συνοχή και συνέχεια μεταξύ των μέτρων που λαμβάνει στους τομείς της ανθρωπιστικής βοήθειας, της αποκατάστασης και της ανάπτυξης.

>Αρχικό κείμενο>

β) συντονισμό στον τόπο εφαρμογής των δράσεων με τακτικές συνεδριάσεις και ανταλλαγή πληροφοριών μεταξύ των αντιπροσώπων της Επιτροπής και των κρατών μελών στην αποδέκτρια χώρα.

>Αρχικό κείμενο>

7. Η Επιτροπή, σε συνεργασία με τα κράτη μέλη μπορεί να λάβει οιαδήποτε αναγκαία πρωτοβουλία για να εξασφαλίσει έναν καλό συντονισμό με τους άλλους σχετικούς χρηματοδότες, και ιδίως με τους χρηματοδότες βάσει του συστήματος των Ηνωμένων Εθνών.

(Τροπολογία 11)

Άρθρο 6, παράγραφος 1

>Αρχικό κείμενο>

1. Η Επιτροπή επιφορτίζεται με τη μελέτη, τη λήψη αποφάσεων και τη διαχείριση των δράσεων που αναφέρονται στον παρόντα κανονισμό με βάση τις ισχύουσες δημοσιονομικές και άλλες διαδικασίες, και ιδίως εκείνες που προβλέπονται στο δημοσιονομικό κανονισμό ο οποίος εφαρμόζεται για τον γενικό προϋπολογισμό των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

1. Η Επιτροπή επιφορτίζεται με τη μελέτη, τη λήψη αποφάσεων και τη διαχείριση των δράσεων που αναφέρονται στον παρόντα κανονισμό με βάση τις ισχύουσες δημοσιονομικές διαδικασίες, και ιδίως εκείνες που προβλέπονται στο δημοσιονομικό κανονισμό ο οποίος εφαρμόζεται για τον γενικό προϋπολογισμό των Ευρωπαϊκών Κοινοτήτων.

(Τροπολογία 12)

Άρθρο 6, παράγραφος 5

>Αρχικό κείμενο>

5. Σε κάθε συμφωνία ή σύμβαση χρηματοδότησης η οποία συνάπτεται βάσει του παρόντος κανονισμού πρέπει, μεταξύ άλλων, να προβλέπεται ότι η Επιτροπή και το Ελεγκτικό Συνέδριο δύνανται να προβαίνουν στη διενέργεια επιτόπιων ελέγχων, σύμφωνα με τις συνήθεις ρυθμίσεις που έχει θεσπίσει η Επιτροπή στο πλαίσιο των ισχυουσών διατάξεων, και ειδικότερα εκείνες του δημοσιονομικού κανονισμού που εφαρμόζεται για τον γενικό προϋπολογισμό των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

5. Σε κάθε συμφωνία ή σύμβαση χρηματοδότησης η οποία συνάπτεται βάσει του παρόντος κανονισμού πρέπει, μεταξύ άλλων, να προβλέπεται ότι η Επιτροπή και το Ελεγκτικό Συνέδριο δύνανται να προβαίνουν στη διενέργεια επιτόπιων ελέγχων, και τη λήψη μέτρων αξιολόγησης.

(Τροπολογία 13)

Άρθρο 6, παράγραφος 6

>Αρχικό κείμενο>

6. Στο βαθμό που στο πλαίσιο της μιας δράσης συνάπτεται σύμβαση χρηματοδότησης μεταξύ της Κοινότητας και των χωρών υποδοχής, η εν λόγω σύμβαση πρέπει να προβλέπει ότι η καταβολή των φόρων, δασμών και τελών δεν πραγματοποιείται με κοινοτική χρηματοδότηση.

>Κείμενο μετά την ψηφοφορία στο ΕΚ>

6. Στο βαθμό που στο πλαίσιο της μιας δράσης συνάπτεται σύμβαση χρηματοδότησης μεταξύ της Κοινότητας και των αποδεκτριών χωρών, η εν λόγω σύμβαση πρέπει να προβλέπει ότι η καταβολή των φόρων, δασμών και τελών δεν πραγματοποιείται με κοινοτική χρηματοδότηση. Επομένως καταργούνται επίσης όλοι οι φόροι, δασμοί και τέλη επί προμηθειών και παροχών που πραγματοποιήθηκαν από την Ε.Κ. ή για λογαριασμό της.

(Τροπολογία 14)

Άρθρο 6, παράγραφος 7

>Αρχικό κείμενο>

7. H συμμετοχή σε προσκλήσεις για υποβολή προσφορών και σε συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της αποδέκτριας χώρας, ενώ είναι δυνατό να επεκταθεί και σε άλλες αναπτυσσόμενες χώρες, και σε δεόντως αιτιολογημένες εξαιρετικές περιπτώσεις σε άλλες τρίτες χώρες.

>Κείμενο μετά την ψηφοφορία στο ΕΚ>

7. H συμμετοχή σε προσκλήσεις για υποβολή προσφορών και σε συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της αποδέκτριας χώρας, ενώ είναι δυνατό να επεκταθεί και σε άλλες χώρες της περιοχής, και σε δεόντως αιτιολογημένες εξαιρετικές περιπτώσεις σε άλλες τρίτες χώρες.

(Τροπολογία 15)

Άρθρο 6, παράγραφος 8

>Αρχικό κείμενο>

8. Οι προμήθειες πρέπει να κατάγονται από τα κράτη μέλη ή από την αποδέκτρια χώρα ή από άλλες αναπτυσσόμενες χώρες. Σε εξαιρετικές και δεόντως αιτιολογημένες περιπτώσεις οι προμήθειες είναι δυνατό να κατάγονται από άλλες χώρες.

>Κείμενο μετά την ψηφοφορία στο ΕΚ>

8. Οι προμήθειες πρέπει να κατάγονται από τα κράτη μέλη ή από την αποδέκτρια χώρα ή από άλλες αναπτυσσόμενες χώρες της περιοχής. Σε εξαιρετικές και δεόντως αιτιολογημένες περιπτώσεις οι προμήθειες είναι δυνατό να κατάγονται από άλλες χώρες.

(Τροπολογία 16)

Άρθρο 7

>Αρχικό κείμενο>

1. Η Επιτροπή επικουρείται από αρμόδια γεωγραφική επιτροπή.

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο εντός προθεσμίας που μπορεί να ορίσει ο Πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπει το άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην Επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο Πρόεδρος δεν λαμβάνει μέρος στην ψηφοφορία.

Η Επιτροπή θεσπίζει τα σχεδιαζόμενα μέτρα εάν είναι σύμφωνα με τη γνώμη της επιτροπής.

Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει, χωρίς καθυστέρηση, στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν έχει αποφασίσει μετά την πάροδο προθεσμίας ενός μηνός από την ημερομηνία υποβολής του θέματος, τα προτεινόμενα μέτρα θεσπίζονται από την Επιτροπή.

>Κείμενο μετά την ψηφοφορία στο ΕΚ>

1. Η Επιτροπή επικουρείται από συμβουλευτική επιτροπή, αποτελούμενη από εκπροσώπους των κρατών μελών, υπό την προεδρία εκπροσώπου της Ευρωπαϊκής Επιτροπής, σύμφωνα με τη χώρα ή την περιοχή που ευνοούν τα μέτρα[semigr ] συγκεκριμένα:

α) για τις χώρες της Αφρικής της Καραϊβικής και του Ειρηνικού, την επιτροπή EEF η οποία ορίστηκε σύμφωνα με το άρθρο 21 της εσωτερικής συμφωνίας αριθ. 91/401/ΕΟΚ του Συμβουλίου των εκπροσώπων των κρατών μελών, σχετικά με τη χρηματοδότηση και τη διαχείριση των ενισχύσεων της Κοινότητας στο πλαίσιο της τέταρτης Σύμβασης Λομέ της 16ης Ιουλίου 1990(1)[semigr ]

β) για τις χώρες της Μεσογείου την επιτροπή MED η οποία ορίστηκε σύμφωνα με το άρθρο 6 του κανονισμού (ΕΟΚ) του Συμβουλίου αριθ. 1762/92 σχετικά με την εφαρμογή των πρωτοκόλλων χρηματοδοτικής και τεχνικής συνεργασίας που συνήφθησαν μεταξύ της Κοινότητας και των μεσογειακών κρατών μη μελών(2)[semigr ]

γ) για τις χώρες της Λατινικής Αμερικής και της Ασίας την επιτροπή ALA η οποία ορίστηκε σύμφωνα με το άρθρο 15 του κανονισμού (ΕΟΚ) του Συμβουλίου αριθ. 443/92 περί τεχνικής βοήθειας και οικονομικής συνεργασίας με τις αναπτυσσόμενες χώρες στην Ασία και τη Λατινική Αμερική(3).

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο εντός προθεσμίας που μπορεί να ορίσει ο Πρόεδρος ανάλογα με τον επείγοντα χαρακτήρα του θέματος.

Η γνώμη εγγράφεται στα πρακτικά[semigr ] εκτός αυτού κάθε κράτος μέλος μπορεί να ζητήσει να σημειωθεί η άποψή του στα πρακτικά.

Η Επιτροπή λαμβάνει κατά το δυνατόν υπόψη τη γνώμη της επιτροπής. Ενημερώνει επίσης την επιτροπή σχετικά με το κατά πόσον υιοθέτησε τη γνώμη της.

- Οι συνεδριάσεις της επιτροπής που συστήνεται στα πλαίσια του παρόντος άρθρου διεξάγονται δημοσίως, και τα πλήρη πρακτικά της διαβιβάζονται προς ενημέρωση στη γεωγραφικώς αρμόδια επιτροπή καθώς και στην Επιτροπή Ανάπτυξης και Συνεργασίας του Ευρωπαϊκού Κοινοβουλίου, εντός 10 εργάσιμων ημερών μετά από κάθε συνεδρίαση.

(1) ΕΕ L 229 της 17.8.1991, σελ. 288

(2) ΕΕ L 181 της 1.7.1992, σελ. 1

(3) ΕΕ L 52 της 27.2.1992, σελ. 1α και β

(Τροπολογία 17)

Άρθρο 8, δεύτερο και τρίτο εδάφιο (νέα)

>Κείμενο μετά την ψηφοφορία στο ΕΚ>

Εκπρόσωπος της Επιτροπής Ανάπτυξης και Συνεργασίας του Ευρωπαϊκού Κοινοβουλίου παρίσταται υπό την ιδιότητα του παρατηρητή με δικαίωμα λόγου.

>Κείμενο μετά την ψηφοφορία στο ΕΚ>

Η Επιτροπή θα καταρτίζει τους γενικούς προσανατολισμούς που θα υποβάλλονται, με βάση διαβουλεύσεις που θα πραγματοποιούνται με τις αρχές, τους εταιρικούς οργανισμούς και τους δικαιούχους στις χώρες που χορηγείται βοήθεια.

(Τροπολογία 18)

Άρθρο 9, δεύτερο εδάφιο

>Αρχικό κείμενο>

Η συνοπτική παρουσίαση περιλαμβάνει μεταξύ άλλων πληροφορίες για τους φορείς με τους οποίους έχουν συνήφθησαν οι συμβάσεις ή τα συμβόλαια εκτέλεσης των διαφόρων δράσεων.

>Κείμενο μετά την ψηφοφορία στο ΕΚ>

Η συνοπτική παρουσίαση περιλαμβάνει μεταξύ άλλων λεπτομέρειες για τους φορείς με τους οποίους έχουν συνήφθησαν οι συμβάσεις ή τα συμβόλαια εκτέλεσης των διαφόρων δράσεων.

(Τροπολογία 19)

Άρθρο 9, εδάφιο 3α (νέο)

>Κείμενο μετά την ψηφοφορία στο ΕΚ>

Σε περίπτωση που, στο πλαίσιο του παρόντος κανονισμού, χρηματοδοτηθούν δράσεις σε χώρες ή περιοχές προς όφελος των οποίων είναι δυνατόν να χρηματοδοτηθούν μέτρα αποκατάστασης και ανασυγκρότησης, τόσο στο πλαίσιο του ΕΤΑ, όσο και στο πλαίσιο ειδικών κανονισμών, η ετήσια έκθεση αιτιολογεί την επιλογή της χρηματοδότησης βάσει του παρόντος κανονισμού.